text: Joop Boomsma
  Joop Boomsma | ||
  skriuwer | ||
  persoanlike bysûnderheden | ||
  echte namme | Joop Boomsma | |
  nasjonaliteit | Nederlânsk | |
  berne | 4 augustus 1945 | |
  berteplak | De Rottefalle (Fryslân) | |
  stoarn | 4 april 2018 | |
  stjerplak | ? (Fryslân) | |
  etnisiteit | Frysk | |
  wurk | ||
  taal | Frysk | |
  sjenre | misdieromans & koarte ferhalen, poëzij | |
  perioade | 20e / 21e iuw | |
  bekendste wurk(en) |
  Ien foar de Wraak | |
  útjouwer | Friese Pers Boekerij | |
  prizen | Rely Jorritsmapriis 1970, 1971 en 1973 | |
  jierren aktyf | 1969 – 2018 | |
  offisjele webside | ||
  www.joopboomsma.nl |
  Ynhâld
  Libben[bewurkje seksje | boarne bewurkje]
  Jonkheid en oplieding[bewurkje seksje | boarne bewurkje]
  Joop Boomsma waard op 4 augustus 1945 yn De Rottefalle berne as de âldste soan fan Wytske en Siebe Boomsma. Op syn fjirde ferhuzen syn âlden mei him nei Surhústerfean. Nei de legere skoalle gie er nei de Feanster ULO. Sawol op de ULO as letter op de kweekskoalle yn Drachten publisearre Boomsma syn fersen en ferhalen yn de skoalkrante. Ek skreau er yn dy tiid wolris wat foar de pleatslike krante, De Feanster.
  Profesjoneel wurkpaad[bewurkje seksje | boarne bewurkje]
  Nei de kweekskoalle kaam Boomsma yn 1968 foar de klasse te stean. Earst op de legere skoalle yn Gouderak, letter oan de mafû yn Gouda. Yn 1975 kaam Boomsma werom nei Fryslân, dêr't er him nei wenjen sette yn Menaam. Hy joech les oan de mafû Nijlân yn Ljouwert oant er op 31 oktober 2006 ophold mei wurkjen.
  Karriêre as skriuwer[bewurkje seksje | boarne bewurkje]
  As skriuwer waard Boomsma benammen bekend fan syn misdieromans (lykas Ien foar de Wraak) en koarte ferhalen fan itselde sjenre. Dêrnjonken levere er bydragen oan in grut ferskaat oan tydskriften en kranten, lykas De Strikel, Trotwaer, Sonde en Alternatyf. Fierders skreau er in fjouwertal toanielstikken foar de jongerein en publisearre er yn eigen behear twa dichtbondels.
  Boomsma wie ek redakteur by Operaesje Fers en foarsitter fan it Skriuwersboun. Teffens fersoarge er ferskate jierren in literêre rubryk yn it wykblêd Frysk en Frij. Boomsma wie de earste Fryske skriuwer mei in webloch (Skriuwersdeiboek 2001). Op syn webside publisearre er ek geregeldwei nij wurk, sawol proaza as poëzy. Yn 1970, 1971 en 1973 waard oan wurken fan Boomsma de Rely Jorritsmapriis takend. Fan 1994 oant 1996 makke er fierders diel út fan de sjuery fan de Rely Jorritsmapriis en earder, yn 1979, hie er in sit yn de sjuery fan de Gysbert Japicxpriis.
  Ferstjerren[bewurkje seksje | boarne bewurkje]
  Syn meast bekende wurk[bewurkje seksje | boarne bewurkje]
  - Frysk om utens (1969)
  - Multipleks (1970)
  - Ierlitte (1972)
  - Dunnik en oar proasa (1974)
  - Ien foar de wraak - misdiedroman, (1988).
  - Kwea jild - misdiedroman, (1989).
  - Picasso, lêste wurk - misdiedferhalen, (1992).
  - In frou mei ljochtblauwe eagen - misdiednovelle, boekewikegeskink, (1994).
  - Yn reek ferflein - misdiedroman, (1998).
  - Skriuwersdeiboek 2001 - ynternetdeiboek, (2002).
  - Om fan dit lân te hâlden - briefwiksel, (2006).
  Keppeling om utens[bewurkje seksje | boarne bewurkje]
  Boarnen, noaten en/as referinsjes: |
  
  